आंगनवाड़ी केंद्रों को दी जाने वाली राशि में गबन संबंधी
आंगनवाड़ी केंद्रों को दी जाने वाली राशि में गबन संबंधी एक शिकायत मिलने पर मुंगावली विधायक महेंद्रसिंह कालूखेड़ा ने शुक्रवार को विस में इस मुद्दे पर शासन से ब्यौरा मांगा। उन्होंने पूछा क्या रतलाम जिले की सभी आंगनवाड़ी केंद्रों में तदर्थ समिति गठित है। तीन साल में कितनी राशि इनके खातों में डाली गई। क्या उपयोग हुआ। सत्यापन किसने किया। मामले में महिला एवं बाल विकास मंत्री अर्चना चिटनीस ने जवाब दिया कि समितियां गठित है। सुपोषण अभियान के तहत तीन साल में जिले को 1 करोड़ 76 लाख 44 हजार 372 रुपए मिले। 2013-14 में 915 वजन मशीनें खरीदी। 2014-15 व 2016 में सामग्री खरीदी नहीं हुई। 13-14 में जाे खरीदी हुई वह विधिवत है। सत्यापन जिला क्रय समिति ने किया है। बाकी जानकारी पुस्तकालय परिशिष्ट में उपलब्ध करवा दी है।
तीन साल में सुपोषण अभियान में जिले को मिले 1.76 करोड़ रुपए
hin_Deva hin_Deva hin_Deva